Projekta „Ūdenssaimniecības pakalpojumu attīstība Jēkabpilī, IV kārta”
Būvniecības līgums „Ārējo kanalizācijas inženiertīklu būvniecība Jēkabpilī”
 (identifikācijas Nr.JŪ/01/2016)

3.pielikums:  Iepirkuma līguma projekts
IEPIRKUMA LĪGUMS

<Pasūtītāja nosaukums>, reģistrācijas Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu> (turpmāk - Pasūtītājs), no vienas puses, un

<Izpildītāja nosaukums>, reģistrācijas Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu> (turpmāk - Izpildītājs), no otras puses,

pamatojoties uz Pasūtītāja rīkotā iepirkuma „<Iepirkuma procedūras nosaukums>” (identifikācijas Nr.<identifikācijas numurs>; turpmāk - Iepirkums) rezultātiem un Izpildītāja iesniegto piedāvājumu (turpmāk – Piedāvājums) noslēdz šādu līgumu (turpmāk – Līgums): 

1. Līgumā lietotie termini

1.1. Būvuzraugs – persona, kura pārstāv Pasūtītāju un Pasūtītāja vārdā ir pilnvarota uzraudzīt Būvniecību, tās atbilstību Līgumam, Būvprojektam, Pasūtītāja interesēm, būvnormatīviem un citiem Latvijas Republikas normatīvajiem tiesību aktiem.

1.2. Būvdarbu vadītājs – Pasūtītāja apstiprināts Izpildītāja pārstāvis, kurš kā sertificēts atbildīgais būvdarbu vadītājs nodrošina būvdarbu izpildi atbilstoši Latvijas Republikas normatīvajiem tiesību aktiem, Būvprojektam un Līgumam, un kurš pārstāv Pasūtītāja intereses attiecībās ar Izpildītāju.

1.3. Būvobjekts – visi Tehniskajā specifikācijā minētie būvējamie objekti (būves) ar tiem piegulošo teritoriju, palīgbūvēm un būviekārtām.

1.4. Būvprojekts - būvniecības ieceres īstenošanai nepieciešamo grafisko un teksta dokumentu kopums

1.5. Tāme – Līgumam pievienotais Izpildītāja sagatavotais izmaksu aprēķins atbilstoši Būvprojektam un Piedāvājumam.

2. Līguma priekšmets

Ar šo Līgumu Pasūtītājs uzdod un Izpildītājs apņemas:

· izstrādāt ārējo kanalizācijas inženiertīklu (turpmāk - Būvobjekts) Būvprojektu;

· veikt Būvobjekta būvdarbus (turpmāk – Būvdarbi), (turpmāk Būvprojekts un Būvdarbi kopā – Būvniecība) atbilstoši Līgumam un tā pielikumiem, ievērojot Latvijas Republikas normatīvos tiesību aktus.  

3. Būvniecības veikšana

3.1. Izpildītājs Būvniecību veic pa posmiem saskaņā ar Tehnisko specifikāciju. Būvniecības izpildes termiņš ir 2019.gada 30.jūnijs. 

3.2. Izpildītājs nodrošina savlaicīgu un kvalitatīvu Būvniecības veikšanu saskaņā ar darbu izpildes laika grafiku.

3.3. Izpildītājs, atbilstoši Latvijas Republikas normatīvajiem tiesību aktiem, veic visas darbības un pasākumus, lai pilnībā pabeigtu Būvniecību. 

3.4. Izpildītājs, parakstot Līgumu, atzīst, ka Tehniskā specifikācija tam ir skaidra un tās prasības var īstenot atbilstoši Līguma noteikumiem, nepārkāpjot Latvijas Republikas normatīvo tiesību aktu prasības. 

3.5. Izpildītājs pēc Pasūtītāja pilnvarojuma veic Būvprojekta izstrādi, saskaņošanu ar Pasūtītāju un būvatļaujā norādītajām personām un iesniegšanu būvvaldē.

3.6. Izpildītājs Būvprojektu izstrādā saskaņā ar Tehnisko specifikāciju un būvprojektu minimālā sastāvā, ievērojot Latvijas Republikas normatīvo tiesību aktu prasības. 

3.7. Izstrādāto Būvprojektu Izpildītājs saskaņo ar Pasūtītāju, iesniedzot tam rakstisko paziņojumu par Būvprojekta gatavību. Pasūtītājs 7 (septiņu) darba dienu laikā no Būvprojekta saņemšanas dienas to saskaņo vai arī nosūta Izpildītājam motivētu atteikumu saskaņot Būvprojektu, norādot atteikuma iemeslu. 

3.8. Izpildītājam  10 (desmit)  darba dienu laikā atkārtoti jāiesniedz  Pasūtītājam Būvprojekts.
3.9. Būvprojekta  dokumentāciju Izpildītājs nodod Pasūtītājam, noformējot Būvprojekta ndošanas pieņemšanas aktu.
3.10. Izpildītājs pēc Pasūtītāja pilnvarojuma iesniedz būvvaldē nepieciešamos dokumentus un veic nepieciešamās darbības Būvdarbu uzsākšanai, tai skaitā nodrošina darba aizsardzības koordinatoru atbilstoši  Latvijas Republikas normatīvajiem tiesību aktiem. 

3.11. Izpildītājs veic Būvdarbus saskaņā ar Būvprojektu. Izpildītājs ir tiesīgs atkāpties no Būvprojekta tikai ar Pasūtītāja rakstisku piekrišanu. Šajā gadījumā Izpildītājam ir pienākums Latvijas Republikas normatīvajos aktos noteiktajā kārtībā uz sava rēķina izdarīt grozījumus Būvprojektā.

3.12. Izpildītājs Būvdarbos izmanto Tehniskajā specifikācijā, Būvprojektā un Piedāvājumā norādītos atbilstošus būvizstrādājumus un iekārtas. Izpildītājs ievēro būvizstrādājumu ražotāja tehnisko dokumentāciju.

3.13. Izpildītājs Būvdarbu veikšanai nodrošina Piedāvājumā norādītos apakšuzņēmējus un speciālistus.

3.14. Pasūtītājs ar šo Līgumu pilnvaro Piedāvājumā norādīto Izpildītāja projekta vadītāju veikt 

3.15. Izpildītāja speciālistus, kurus tas iesaistījis Līguma izpildē, par kuriem sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām Izpildītājs Iepirkumā balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.

3.16. Pasūtītājs nepiekrīt apakšuzņēmēju, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, ja pastāv kāds no šādiem nosacījumiem: 1) apakšuzņēmējs neatbilst tām Iepirkuma nolikumā noteiktajām prasībām, kas attiecas uz apakšuzņēmējiem, 2) piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkuma nolikumā noteiktajām prasībām, 3) piedāvātais apakšuzņēmējs atbilst Sabiedrisko pakalpojumu sniedzēju iepirkumu likuma 42.panta pirmajā daļā minētajiem kandidātu un pretendentu izslēgšanas nosacījumiem. 

3.17. Pasūtītājs piekrīt apakšuzņēmēju, kuru veicamo darbu vērtība ir vismaz 20% (divdesmit procenti) no Līguma summas, bet uz kura iespējām Iepirkumā Izpildītājs nav balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, nomaiņai, kā arī minētajiem kritērijiem atbilstošu apakšuzņēmēju vēlākai iesaistīšanai Līguma izpildē, ja uz piedāvāto apakšuzņēmēju neattiecas Sabiedrisko pakalpojumu sniedzēju iepirkumu likuma 42.panta 
 pirmajā daļā minētie kandidātu un pretendentu izslēgšanas nosacījumi.

3.18. Pārbaudot apakšuzņēmēja atbilstību, Pasūtītājs piemēro Sabiedrisko pakalpojumu sniedzēju iepirkumu likuma 42.panta 
 trešās, ceturtās, piektās un sestās daļas noteikumus. Sabiedrisko pakalpojumu sniedzēju iepirkumu likuma 42.panta ceturtajā daļā minētos termiņus skaita no dienas, kad Pasūtītājam ir iesniegts paziņojums par apakšuzņēmēja nomaiņu.

3.19. Izpildītāja speciālistu var nomainīt, ja Izpildītāja piedāvātais speciālists atbilst tām Iepirkuma nolikumā noteiktajām prasībām, kas attiecas uz attiecīgo speciālistu.

3.20. Pasūtītājs lēmumu par piekrišanu apakšuzņēmēja vai speciālista nomaiņai vai apakšuzņēmēja iesaistīšanai Līguma izpildē pieņem ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

3.21. Ja Pasūtītājs uzskata, ka Izpildītāja apakšuzņēmēja vai speciālista darbība vai veikto Būvniecības darbu kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu, ar līdzvērtīgu vai augstāku kvalifikāciju, savukārt Izpildītājam ir pienākums šādu Pasūtītāja pieprasījumu izpildīt. Izpildītājam nav tiesību pieprasīt papildu izmaksu segšanu, kas saistīta ar Piedāvājumā norādīto apakšuzņēmēju vai speciālistu aizstāšanu.

3.22. Pasūtītājs un Izpildītājs Līguma izpildes gaitā rīko  sanāksmes saskaņā ar  Tehnisko specifikāciju un nodrošina atbildīgo speciālistu piedalīšanos tajās. Pasūtītāja intereses sanāksmēs pārstāv Būvuzraugs. Katru sanāksmes norises gaitu protokolē. 

3.23. Izpildītājs nodrošina Latvijas Republikas normatīvajos tiesību aktos, Līgumā, Tehniskajā specifikācijā un papildus Būvuzrauga norādīto dokumentu savlaicīgu sagatavošanu, apstiprināšanu un iesniegšanu Pasūtītājam.

3.24. Ikmēneša maksājumu veikšanai Izpildītājs katru mēnesi, līdz mēneša 7.datumam iesniedz Pasūtītājam ar Būvuzraugu saskaņotus dokumentus: nodošanas-pieņemšanas aktu par iepriekšējā mēnesī faktiski veiktajiem Būvniecības darbiem (turpmāk – Ikmēneša Būvniecības darbu nodošanas-pieņemšanas akts) un rēķinu (turpmāk – Rēķins).  

3.25. Pirmo Rēķinu Izpildītājs iesniedz Pasūtītājam par pirmajos trijos mēnešos   faktiski veiktajiem  Būvniecības darbiem pamatojoties uz Būvuzrauga apstiprinātiem Ikmēneša Būvniecības darbu nodošanas-pieņemšanas aktiem attiecīgajā laika periodā (skaitot no Līguma uzsākšanas).

3.26. Ja Būvniecības veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkuma tiesisko regulējumu), saņemt Būvniecības vai Būvniecības posma izpildes termiņa pagarinājumu, kas atbilst radušos šķēršļu vai apstākļu darbības ilgumam. 
3.27. Pēc Būvdarbu (attiecināms arī uz Būvobjekta kārtu) pabeigšanas, kad Būvobjekts ir gatavs pieņemšanai ekspluatācijā, Izpildītājs par to rakstiski paziņo Būvuzraugam un Pasūtītājam vismaz 10 (desmit) darbadienas pirms datuma, kad pēc Izpildītāja domām attiecīgās kārtas Būvdarbi būs pabeigti. Pasūtītājs un Būvuzraugs 20 (divdesmit) darba dienu laikā veic Būvobjekta iepriekšēju apskati. Ja iepriekšējās apskates laikā konstatē Izpildītāja veikto Būvdarbu neatbilstību Līgumā vai Latvijas Republikas normatīvajos tiesību aktos noteiktajām prasībām, Būvdarbi nav pilnībā pabeigti, vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš konstatētos trūkumus vai pilnībā pabeidz Būvdarbus. Ja iepriekšējās pārbaudes laikā trūkumi netiek konstatēti, Izpildītājs organizē Būvobjekta nodošanu ekspluatācijā. 

3.28. Pirms Būvobjekta pieņemšanas ekspluatācijā Izpildītājs veic visas nepieciešamās pārbaudes, izpilduzmērījumus un kadastrālo uzmērīšanu, un  saskaņā ar Tehnisko specifikāciju nodod Pasūtītājam visu dokumentāciju.

3.29. Izpildītājs pēc Pasūtītāja pilnvarojuma veic darbības atzinumu par Būvobjekta gatavību pieņemšanai ekspluatācijā saņemšanai.

3.30. Ja Būvobjekta pieņemšanas ekspluatācijā būvvalde konstatē Izpildītāja veikto Būvdarbu neatbilstību  Latvijas Republikas normatīvajos tiesību aktos noteiktajām prasībām vai konstatē citus trūkumus, Izpildītājs uz sava rēķina būvvaldes un Pasūtītāja noteiktajā termiņā tos novērš. Pēc tam tiek veikta atkārtota Būvobjekta pieņemšana ekspluatācijā. Būvobjekta pieņemšanu ekspluatācijā apliecina Latvijas Republikas normatīvajos aktos noteiktā kārtībā sastādīts un būvvaldes apstiprināts (parakstīts) akts par Būvobjekta pieņemšanu ekspluatācijā.

3.31. Pēc katras Būvobjekta kārtas  pieņemšanas ekspluatācijā Izpildītājs iesniedz Pasūtītājam Būvdarbu kārtas pārskata gala ziņojumu, Būvdarbu kārtas nodošanas – pieņemšanas aktu un Rēķinu. Būvdarbu kārtas pārskata gala ziņojums, Būvdarbu kārtas nodošanas – pieņemšanas akts pirms iesniegšanas ir jāapstiprina Būvuzraugam.  

3.32. Būvvaldē akceptēts akts par Būvobjekta pieņemšanu ekspluatācijā, kā arī Būvobjekta kārtas  nodošanas - pieņemšanas akts neatbrīvo Izpildītāju no atbildības par Būvobjekta defektiem, kuri atklājas pēc Būvobjekta pieņemšanas ekspluatācijā.

4. Līguma summa un norēķinu kārtība

4.1. Līguma summa ir <summa ar cipariem> (<summa ar vārdiem>), PVN <procentu likme>% ir <summa ar cipariem> (<summa ar vārdiem>). Līguma kopējā summa ar PVN ir <summa ar cipariem> (<summa ar vārdiem>).

4.2. PVN nomaksu veic Pievienotās vērtības nodokļa likuma 142.panta kārtībā. Ja Izpildītājs pārstāj būt par PVN maksātāju, tas par to nekavējoties informē Pasūtītāju.

4.3. Līguma kopējā summa atbilst Piedāvājumā iekļautajai Tāmei un  ietver pilnu samaksu par Līguma ietvaros paredzēto saistību izpildi.  

4.4. Tāmē noteiktās vienību cenas ir fiksētas un Līguma izpildes laikā netiek mainītas.

4.5. Avansa maksājums Līguma nav paredzēts.

4.6. Pasūtītājs veic maksājumus Izpildītājam, pārskaitot attiecīgo naudas summu uz norādīto bankas kontu, šādā kārtībā:

4.6.1. Pasūtītājs uzsāk maksājumu izpildi Izpildītājam tikai pēc Līguma izpildes garantijas saņemšanas (skat. 5.1.punktu);

4.6.2. Rēķina samaksu Izpildītājam Pasūtītājs veic 30 (trīsdesmit) darba dienu laikā pēc Rēķina un  tā pamatojošo dokumentu saņemšanas;  

4.6.3. no katras Ikmēneša Būvniecības darbu nodošanas-pieņemšanas aktā norādītās summas (bez PVN) Pasūtītājs ietur 5% (pieci procenti) (turpmāk – Ieturējuma nauda);

4.6.4. Ieturējuma naudu Pasūtītājs samaksā  Izpildītājam 30 (trīsdesmit) darba dienu laikā pēc sekojošu dokumentu: Izpildītāja un Pasūtītāja parakstīta Būvdarbu kārtas nodošanas – pieņemšanas akta, garantijas laika apdrošināšanas garantijas un rēķina, iesniegšanas Pasūtītājam.  

4.6.5. Ieturējuma naudu Pasūtītājs var neizmaksāt Izpildītājam, ja Pasūtītājs vienpusēji ir atkāpies no Līguma saskaņā ar Līguma 11.2.1.-11.2.6.punktu.

5. Līguma izpildes garantija un Garantijas laika garantija

5.1. Izpildītājs iesniedz Pasūtītājam Līguma izpildes garantiju 10% (desmit procenti) apmērā no Līguma summas (bez PVN) 10 (desmit) darbadienu laikā pēc Līguma noslēgšanas. Līguma izpildes garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, (kā paraugu izmanto Līguma izpildes garantijas veidni, 5.pielikums).

5.2. Izpildītājam ir jānodrošina, lai Līguma izpildes garantija būtu spēkā visā Līguma izpildes laikā līdz Būvobjekta nodošanas–pieņemšanas akta parakstīšanai. Gadījumā, ja Būvniecības izpildes termiņš tiek pagarināts, Izpildītājam ir pienākums nodrošināt Līguma izpildes garantijas termiņa pagarināšanu.  

5.3. Izpildītājs iesniedz Pasūtītājam Garantijas laika garantiju, kuras noteikumi iepriekš saskaņoti ar Pasūtītāju un, kuru izsniegusi Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, 5% apmērā no Līguma summa (bez PVN), un kura ir spēkā visā Līgumā noteiktajā garantijas periodā. 

6. Pušu atbildība

6.1. Izpildītājs: 

6.1.1. ir atbildīgs, lai Būvniecībā tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tostarp darba drošības, ugunsdrošības, satiksmes drošības prasības;

6.1.2. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;

6.1.3. līdz Būvobjekta nodošanas-pieņemšanas akta parakstīšanai uzņemas visus ar Būvobjektu, Būvdarbu, materiālu un iekārtu saistītos riskus;

6.1.4. ievēro un pilda Pasūtītāja likumīgās prasības;

6.1.5. nodrošina pārstāvju piedalīšanos ar Līguma izpildi saistītajās sanāksmēs.

6.2. Pasūtītājs:

6.2.1. veic samaksu Līgumā noteiktajā kārtībā;

6.2.2. savlaicīgi veic Izpildītāja veikto Būvniecības darbu pieņemšanu vai sniedz motivētu atteikumu pieņemt Būvniecības darbus;

6.2.3. nozīmē Būvuzraugu;

6.2.4. sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus;

6.2.5. nodrošina Izpildītājam, tā personālam un transportam iespēju netraucēti piekļūt Būvobjektam Līguma izpildei.

6.3. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.

6.4. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Būvniecības veikšanu un Līguma izpildi.

7. Līgumsods

7.1. Ja Izpildītājs kavē Būvobjektu pabeigšanu un nodošanu Līgumā noteiktajos termiņos, Pasūtītājs var prasīt no Izpildītāja līgumsodu, 0,1 % (nulle komats viens procents) apmērā no Līguma summas par katru nokavēto dienu, bet ne vairāk kā 10% (desmit procenti) no Līguma summas. 

7.2. Ja Izpildītājs neveic Pasūtītājam, pamatojoties uz Līgumu, tam pienākošos naudas summu samaksu Līgumā noteiktajos termiņos, Pasūtītājs var prasīt no Izpildītāja līgumsodu 0,1 % (nulle komats viens procents) apmērā no nesamaksātās summas par katru nokavēto dienu.

7.3. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,1 % (nulle komats viens procents) apmērā no nesamaksātās summas par katru nokavēto dienu, bet ne vairāk kā 10% (desmit procenti)  no Līguma summas. 

7.4. Līgumsoda samaksa neatbrīvo Puses no Līgumā noteikto saistību pilnīgas izpildes.

7.5. Ja Pasūtītājs vienpusēji atkāpjas no Līguma 11.2.1.-11.2.3.punktā minēto iemeslu dēļ, Pasūtītājs var prasīt no Izpildītāja līgumsodu 0,1 % (nulle komats viens procents) apmērā no Līguma summas.

8. Garantija

8.1. Izpildītājs garantē, ka Būvobjekts atbilst Tehniskajai specifikācijai, Būvprojektam un citiem Līguma noteikumiem, Latvijas Republikas normatīvajiem tiesību aktiem un ir atbildīgs, ja tamdēļ Pasūtītājam radušies zaudējumi. 

8.2. Būvobjekta garantijas termiņš ir 36 (trīsdesmit seši) mēneši no Būvobjekta pieņemšanas ekspluatācijā.

8.3. Izpildītājs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas Būvobjektā pie pareizas Būvobjekta ekspluatācijas tiek konstatēti garantijas laikā, un uz kuriem ir attiecināma Līgumā noteiktā garantija.

8.4. Ja Pasūtītājs garantijas laikā konstatē bojājumus vai citus trūkumus, Pasūtītājs par to paziņo Izpildītājam, norādot vietu un laiku, kad Izpildītājam jāierodas sastādīt aktu par konstatētajiem bojājumiem vai citiem trūkumiem. Pasūtītāja noteiktais termiņš nedrīkst būt mazāks par 10 (desmit) darba dienām, izņemot gadījumus, kad ir notikusi avārija vai cits ārkārtējs gadījums. Tādā gadījumā Izpildītājam jāierodas nekavējoties. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam. Puses akta sastādīšanai ir tiesīgas pieaicināt speciālistus un ekspertus. Izdevumus par speciālistu un ekspertu sniegtajiem pakalpojumiem apmaksā Puse, kas ir atbildīga par konstatētajiem bojājumiem vai citiem trūkumiem.

9. Nepārvarama vara

9.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.

9.2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
10. Līguma darbības termiņš

Līgums stājas spēkā, kad to ir parakstījušas Puses un ir spēkā līdz Līgumā noteikto saistību pilnīgai izpildei.

11. Līguma grozīšana un izbeigšana

11.1. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.

11.2. Pasūtītājs var vienpusēji atkāpties no Līgumu, par to rakstveidā paziņojot Izpildītājam vismaz 5 (piecas) darbadienas iepriekš:

11.2.1. ja Izpildītājs nav uzsācis Būvniecību 20 (divdesmit) darba dienas pēc Līguma noslēgšanas;

11.2.2. ja Izpildītājs neveic Būvniecības darbus Līgumā noteiktajos termiņos vai nepilda citas Līguma saistības - ar nosacījumu, ka Izpildītājs 20 (divdesmit)  darba dienu laikā pēc attiecīga Pasūtītāja paziņojuma saņemšanas dienas nav novērsis Līguma saistību neizpildi;

11.2.3. ja Izpildītājs neievēro Tehnisko specifikāciju, Būvprojektu vai Latvijas Republikas normatīvos tiesību aktus;

11.2.4. ja Izpildītājs  likumīgi atzīta maksātnespēja;

11.2.5. Izpildītājs nav iesniedzis Pasūtītājam Līgumā noteiktās garantijas;

11.2.6. nepārvaramas varas apstākļi ilgst vairāk nekā 3 (trīs) kalendāra mēnešus.

11.3. Pēc Pasūtītāja vienpusējas atkāpšanās no Līguma un rakstveida paziņojuma iesniegšanas Izpildītājam, Izpildītājs Pasūtītāja noteiktajā datumā pārtrauc Būvniecības darbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Būvniecības darbiem saistītos dokumentus, nodrošina, ka tā personāls atstāj Būvobjektu. Par būvniecības pārtraukšanu un Būvobjekta nodošanu Puses sastāda pieņemšanas – nodošanas aktu, kuru apstiprina Būvuzraugs.

11.4. Vienlaicīgi ar aktu par Būvniecības pārtraukšanu Puses sastāda aktu par faktiski veikto Būvniecības darbu apjomu un to vērtību. Pasūtītājs pieņem Būvniecības darbus tādā apjomā, kādā tie ir faktiski veikti. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam. Aktu apstiprina Būvuzraugs.

11.5. Ja Pasūtītājs kavē maksājumu vairāk par 60 (sešdesmit) dienām, apgrūtina vai liedz Izpildītājam Līguma saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 20 (divdesmit) darba dienu laikā pēc attiecīga Izpildītāja rakstiska paziņojuma saņemšanas nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.

12. Piemērojamās tiesības un Strīdu risināšanas kārtība

12.1. Līgums interpretējams un pildāms saskaņā ar Latvijas Republikas normatīvajiem tiesību aktiem. Līgumā nenoregulētajiem jautājumiem piemērojami Latvijas Republikas normatīvie tiesību akti.

12.2. Strīdus Puses risina savstarpēju pārrunu ceļā vai tiesā Latvijas Republikas normatīvajos tiesību aktos noteiktajā kārtībā.

12.3. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.

12.4. Pusei ir jāatbild uz otras Puses piedāvāto strīda risinājuma priekšlikumu 20 (divdesmit) darba dienu laikā pēc tā saņemšanas. Ja strīda risinājumu neizdodas panākt 30 (trīsdesmit) darba dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos tiesību aktos noteiktajā kārtībā.

13. Citi noteikumi

13.1. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.

13.2. Puse rakstveidā informē otru Pusi par kontaktinformācijas vai rekvizītu maiņu.

13.3. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.

13.4. Līgums sastādīts un parakstīts 2 (divos) juridiskā spēka ziņā identiskos eksemplāros. Viens no Līguma eksemplāriem atrodas pie Pasūtītāja, bet otrs – pie Izpildītāja.

13.5. Šādi Līguma pielikumi ir Līguma neatņemama sastāvdaļa:

1.pielikums:Iepirkuma nolikums un iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi;
2.pielikums:Tehniskā specifikācija;

3.pielikums:Izpildītāja piedāvājums;

4. pielikums:Darbu izpildes laika grafiks

5.pielikums:Līguma izpildes garantijas veidne

14. Pušu rekvizīti un paraksti

	Izpildītājs:
	Pasūtītājs:

	<Izpildītāja nosaukums un rekvizīti maksājumu veikšanai>
<paraksta tiesīgās personas amats, vārds un uzvārds>
	<Pasūtītāja nosaukums un rekvizīti maksājumu veikšanai>
<paraksta tiesīgās personas amats, vārds un uzvārds>

	_________________________________
Parakstīšanas vieta un datums
	_________________________________
Parakstīšanas vieta un datums


Līguma izpildes garantijas veidnes paraugs 

Pielikums Iepirkuma līgumam

LĪGUMA IZPILDES GARANTIJA

Līguma „<Līguma nosaukums>” (Nr.<līguma numurs>) izpildes garantija

<Vietas nosaukums>, <gads>.gada <datums>.<mēnesis>
Mēs, <Kredītiestādes nosaukums, reģistrācijas numurs un adrese>, neatsaucami apņemamies 5 (piecu) darbadienu laikā no Pasūtītāja rakstiska pieprasījuma, kurā minēts, ka

<Izpildītāja nosaukums>

<reģistrācijas numurs>

<adrese>
(turpmāk – Izpildītājs) 

nav izpildījis no <gads>.gada <datums>.<mēnesis> noslēgtā līguma „<Līguma nosaukums>” (Nr.<līguma numurs>; turpmāk – Līgums) izrietošās saistības, norādot ko Izpildītājs nav izpildījis,

saņemšanas dienas, <neprasot Pasūtītājam pamatot savu pieprasījumu>, izmaksāt Pasūtītājam jebkuru tā pieprasīto summu vai summas, kas kopumā nepārsniedz <summa cipariem> EUR (<summa vārdiem> euro), maksājumu veicot uz pieprasījumā norādīto norēķinu kontu.

Pasūtītāja pieprasījumam jābūt saņemtam iepriekš norādītajā adresē ne vēlāk kā Garantijas beigu datumā - <gads>.gada <datums>.<mēnesis>
.

Pieprasījumu parakstījušās personas parakstam jābūt notariāli apliecinātam, vai arī pieprasījums iesniedzams ar Kredītiestādes, kas apkalpo Pasūtītāju, starpniecību. Šajā gadījumā pieprasījumu parakstījušās personas parakstu Kredītiestāde.
Šai garantijai ir piemērojami Starptautiskās Tirdzniecības un rūpniecības kameras Vienotie noteikumi par pieprasījumu garantijām Nr.758 („The ICC Uniform Rules for Demand Guaranties”, ICC Publication No.758), kā arī Latvijas Republikas normatīvie tiesību akti. Visi strīdi, kas radušies saistībā ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

	<Paraksttiesīgās personas amata nosaukums, vārds un uzvārds>

	<Paraksttiesīgās personas paraksts>

	<Kredītiestādes zīmoga nospiedums>


� <20> dienas pēc Būvobjekta nodošanas ekspluatācijā.

